## Sporočilo za študente/zaposlene ob pojavu okužbe s SARS-CoV-2 med udeleženci predavanja

Spoštovani,

obveščeni smo bili, da je bila na predavanju pri predmetu ime predmeta, ki je potekalo dne, datum, od ura do ura, na ime VŠZ, prisotna ena ali več oseb, okuženih s SARS-CoV-2. Če ste se navedenega predavanja udeležili, ste tako potencialno bili v stiku z okuženo osebo s SARS-CoV-2, zato je pomembno, da upoštevate spodnja navodila, ki jih je za vas pripravil Nacionalni inštitut za javno zdravje (NIJZ).

Če ste se udeležili zgoraj navedenega predavanja, na katerem je bila prisotna oseba s potrjeno okužbo s SARS-CoV-2, ste potencialno bili v stiku z okuženo osebo. Zato vas prosimo, da se seznanite in upoštevate ***Navodila osebam, ki so bile izpostavljene okužbi s SARS-CoV-2***, ki so dostopna na <https://www.nijz.si/izolacija>, v predelu Navodila osebam, ki so bile izpostavljene okužbi s SARS-CoV-2.

V primeru, da vas je oseba s potrjeno okužbo s SARS-CoV-2 o visoko rizičnem tesnem kontaktu obvestila, prosimo upoštevajte ***Navodilo za karanteno na domu***, ki so dostopna na <https://www.nijz.si/izolacija>, v predelu Navodila za karanteno na domu. Navodila za pridobitev *Izjave o seznanitvi z napotitvijo v karanteno na domu* so dostopna na <https://www.nijz.si/karantena>.

V obdobju 14 dni od izvedbe zgoraj navedenega predavanja pozorno spremljajte svoje zdravstveno stanje. Če se v tem času pojavijo simptomi ali znaki bolezni covid-19 (slabo počutje, prehladni znaki, kašelj, vročina, težko dihanje, glavobol, bolečine v mišicah, izguba vonja ali okusa, bolečine v žrelu ...), ostanite doma in pokličite osebnega ali dežurnega zdravnika, kjer boste prejeli nadaljnja navodila. Zdravnika obvestite, da ste se udeležili predavanja, na katerem je bila prisotna ena ali več oseb s potrjeno okužbo s SARS-CoV-2. Zdravnik bo ocenil, ali je potrebna napotitev na vstopno točko zdravstvenega doma za odvzem brisa.

Ključne informacije o koronavirusu SARS-CoV-2 so dostopne na naslednji povezavi:

<https://www.nijz.si/sl/koronavirus-2019-ncov>.

Z lepimi pozdravi,

ime in priimek odgovorne osebe VŠZ

## Sporočilo za študente/zaposlene ob pojavu okužbe s SARS-CoV-2 med udeleženci vaje/seminarja

Spoštovani,

obveščeni smo bili, da je bila na vajah/seminarju pri predmetu ime predmeta, ki je potekalo dne, datum, od ura do ura, na ime VŠZ, prisotna ena ali več oseb okuženih s SARS-CoV-2. Zaradi navedenega razloga za vaš letnik/skupino prehajamo k izvajanju izobraževanja na daljavo/preklic izvajanja izobraževanja.

Trajanje karantene na domu za visoko rizične tesne kontakte je od datum do datum. K izvajanju izobraževanja na daljavo/preklic izvajanja izobraževanja prehajamo z današnjim dnem vse do konca karantene na domu. (Opomba za VŠZ: Izračun obdobja karantene na domu za VRK je prikazan v poglavju 4.2. Datum začetka karantene naj bo enak v tem dopisu in seznamu v excel-u, ki ga pošljete na NIJZ.)

Vse nadaljnje epidemiološke postopke bo izvedla epidemiološka služba NIJZ (napotitev v karanteno na domu, navodila za karanteno na domu). Epidemiološka služba bo prepoznanim visoko rizičnim tesnim kontaktom poslala elektronsko sporočilo na vaš elektronski naslov. V primeru, da epidemiološka služba ne bo uspela pridobiti elektronskega naslova, bo Izjavo o seznanitvi z napotitvijo v karanteno na domu in Navodila za karanteno na domu poslala po pošti.

V karanteno na domu niso napotene osebe, ki so covid-19 že prebolele in je od začetka bolezni (oz. od pozitivnega rezultata testa na okužbo s SARS-CoV-2, v kolikor je pri osebi okužba potekala brez simptomov) minilo manj kot 6 mesecev. Za osebe, ki so bile cepljene proti covid-19, karantena ni potrebna od vzpostavitve zaščite. Dokument **Izjeme glede karantene na domu za osebe, ki so bile v visoko tveganem stiku z osebo s covid-19** je dostopen na: <https://www.nijz.si/izolacija>. V primeru, da take osebe, ki imajo izpolnjeno eno od zgoraj naštetih izjem, prejmejo karantensko odločbo, o tem obvestijo Ministrstvo za zdravje, ki odločbe izdaja na naslov: odlocbe-karantena.mz@gov.si. Obvestilu je potrebno dodati dokazilo o izjemi za karanteno na domu (cepljenje, prebolevnost).

Tudi če predstavljate izjemo od karantene na domu je pomembno, da v obdobju 14 dni od zadnjega tesnega stika z osebo s covid-19 pozorno spremljajte svoje zdravstveno stanje. Če se v tem času pojavijo simptomi ali znaki bolezni covid-19 (slabo počutje, prehladni znaki, kašelj, vročina, težko dihanje, glavobol, bolečine v mišicah, izguba vonja ali okusa, bolečine v žrelu ...), **ostanite doma** in **pokličite osebnega ali dežurnega zdravnika**, kjer boste prejeli nadaljnja navodila. Zdravnika obvestite, da ste se udeležili predavanja, na katerem je bila prisotna ena ali več oseb s potrjeno okužbo s SARS-CoV-2. Zdravnik bo ocenil, ali je potrebna napotitev na vstopno točko zdravstvenega doma za odvzem brisa.

Ključne informacije o koronavirusu SARS-CoV-2 so dostopne na naslednji povezavi:

<https://www.nijz.si/sl/koronavirus-2019-ncov>.

Podrobne razlage in obveznosti glede zagotavljanja pravic posameznikov po 14. členu Splošne uredbe o varstvu podatkov najdete na spletni strani <https://www.nijz.si/vzgojainizobrazevanje>.

Z lepimi pozdravi,

ime in priimek odgovorne osebe VŠZ